
EDITORYAL 


Bag-ong yugto sa pagharing US human 
ang panaghisgot ni Marcos-Biden 


N ag-alagad ang byahe sa US ug pakighisgot ni Marcos kang President Biden 
aron sementuhon ang estratehiya sa US nga gamiton ang Pilipinas isip ku- 
ta sa Asia-Pacific. Kabahin kini sa gipagrabeng pagpahamtang og hegemonya sa 
rehiyon pinaagi sa pagpalapad sa presensyang militar. Ginaablihan niini ang 
bag-ong yugto sa kasaysayan sa Pilipinas isip semikolonya sa US. 


Usa ka semana ayha nibyahe, 
hingpit nga giuyunan ni Marcos ang 
plano sa US nga magtukod og upat 
pa ka base militar (dugang sa unang 


lima) ilalom sa Enhanced Defense 
Cooperation Agreement (EDCA), ug 
pila ka adlaw human gipahigayon sa 
US ang Balikatan war exercises sa 
Pilipinas, usa sa pinakadakong 
pagpakita'g kusog militar sa 
nilabay'ng mga tuig. 
Grabe ang kalipay ni 
Biden sa pakigtinaba- 
ngay ni Marcos sa 
estratehiyang geopuliti- 
kal sa US. Giingon niya 
kang Marcos, "wala koy 
mahuna-hunaan nga mas 
maayong kaabag kaysa ni- 
mo." Usa kini ka direktang 
pag-endorso sa pasista ug 
korap nga rehimen ni Marcos 
ug pagsuporta sa brutal nga 


gyera sa pagpanumpo. Isip balos, 
gisiguro ni Marcos sa US nga mag-a- 
lagad ang Pilipinas nga usa sa ya- 
weng gaway sa estratehiyang First 
Island Chain sa pagliyok sa US sa 
China ug pagpanghagit og armadong 


panagbangi. 
Gitibuok sa byahe ni Marcos ang 
US-Philippines Bilateral Defense 


Guidelines. Gipalig-on niini ang Mu- 
tual Defense Treaty, Visiting Forces 
Agreement (VFA), EDCA ug uban 
pang dili patas nga kasabutang mili- 
tar tali sa US ug Pilipinas. Labaw nii- 
ning gihikot ang Pilipinas sa palisi- 
yang panggawas ug pangdepensa sa 
US. Ang kaaway sa US mahimong 
kaaway sa Pilipinas. Muhon kini sa 
labaw pang hugot nga kontrol ug 
dominasyon sa US sa Pilipinas. Kau- 
ban niini ang mga gimugnang kasa- 
butan ug programa aron labaw pa- 
lig-unon ang dominasyon sa US sa 
ekonomiya ug kultura. 

Gibalik sa US sa Guidelines ang 
"suporta alang sa modernisasyon sa 
AFP" nga dugay nang programa 
aron himuong nagsalig ang mili- 

tar sa Pilipinas sa US. Ginaga- 
mit kini sa US aron makuha 
ang pagsalig sa 
mga heneral 
pinaagi sa di- 
nagkong  kikbak 
sa mga kontra- 
tang militar sa gob- 
yerno. Ginatapok sa 
US ang mga sobra ka 
daaan na nga himang 
militar alang sa kontra- 
insurhensiya. 
Tumong usab sa gi- 


mugnang Guidelines nga "palig-unon 
ang mga prayoridad sa depensa" nga 
subay sa tumong nga "interoperabi- 
lity" aron pakusgon ang kumand ug 
kontrol sa US sa AFP. Tumong sa Ba- 
likatan ug gatusang pagbansay nga 
tibuok-tuig nga ginahimo sa US ug 
AFP aron epektibong mahimong ma- 
gamit sa militar sa US isip kaugali- 
ngon niining pwersa ang militar sa 
Pilipinas. 

Ang bisita ni Marcos nag-alagad 
usab aron iduso ang dominasyon sa 
US sa ekonomiya sa Pilipinas ug ag- 
resibong iduso ang dagkong kapita- 
listang Amerikano nga mamuhunan 
ug mangawkaw og tubo gikan sa 
pagpahimulos sa baratong kusog-pa- 
muo ug pagpahimulos sa libreng-bu- 
his ug uban pang pangdani ni 
Marcos. Gihanyag sa mga kauban ni 
Marcos nga dagkong burgesya 
kumprador ang ilang kaugalingon isip 
kaabag sa kapitalis- 


ang mga programa aron isilsil ang 
Pax Americana nga panglantaw sa 
kalibutan, ilabina sa mga estudyante 
ug kabatan-onang Pilipino. Kapin 
5100 milyon ang gastuhon sa mosu- 
nod nga pulo ka tuig aron palapdon 
ang mga programang scholarship sa- 
ma sa Fulbright, mga pagbinayloay 
og estudyante, "youth leadership 
training," ug pagmugna og "asosa- 
syon sa paghigalaay," lakip na mga 
programa sa USAID alang sa pag- 
mugna og kurikulum, pagbansay og 
mga  magtutudlo, pagtukod og 
imprastrukturang pang-edukasyon, 
ug uban pa. Ang gidak-on sa maong 
pondo timaan sa pagpalapad ug pag- 
pagrabe sa kampanya sa US nga 
gaksun ang huna-huna sa mga Pilipi- 
no. 

Ang bisita ni Marcos sa US ma- 
katarungan nga gibatikos sa mga 
pwersang patriyotiko ug demokrati- 
ko sa katawhang Pi- 


tang Amerikano, la- 
kip ang mga kum- 
panyang US nga na- 
gamugna og wala pa 
nasulayan nga ener- 
hiyang nukleyar. 
Gianunsyo usab 
sa gobyernong US 
ang planong magga- 
hin og dakong pon- 
do aron palapdon 


lipino. Gibutyag nila 
ang pagpaka-itoy ni 
Marcos ug gibatikos 
ang  pakigkunsabo 
niya sa iskema sa US 
nga pakusgon ang 
hegemonya ug ku- 
sog-militar sa Asia. 
Gibatikos nila ang 
pagpanulsol sa US sa 
inter-imperyalistang 

armadong panagbangi sa China nga 
dunay hulga nga moguyod sa Pilipi- 
nas sa gyerang sukwahi sa interes sa 
nasud ug peligro sa kinabuhi ug ka- 
gawasan sa katawhan. 

Ang ginatukod nga mga base mi- 
litar sa US sa Pilipinas ilalom sa 
EDCA, ug uban pang tago o wala 
gianunsyong mga pasilidad, mga ga- 
rapal nga simbolo sa pagpanghilabot 
ug dominasyon sa US. Ginatukmod 
niini ang patriyotikong kasilag sa ka- 
tawhang Pilipino. Nagaangat ang 
ilang kahimatngon sa dugay nang dili 
patas nga relasyon sa US ug Pilipinas 
—tali sa imperyalistang gahum ug sa 
nasud nga gisakop, nga nagatunhay 
sukad nga "gihatag" ang mini nga 
kagawasan niadtong 1946, human 
ang halos tunga sa siglo nga pagha- 
ring kolonyal. 

Walo ka dekada nang nag-ilaid 
sa kahimtang nga semikolonyal ang 
Pilipinas. Kakunsabo ang lokal nga 
dagkong burgesyang komprador ug 
agalong yutaan, gikawat sa mga mo- 
nopolyo kapitalistang Amerikano 
ang bahandi ug rekurso sa Pilipinas 
ug gilubong ang ekonomiya sa pag- 
ka-atrasado ug dili makabarog-sa- 
kaugalingon. Ang kahimtang nga se- 
mikolonyal sa Pilipinas ginapadayon 
sa mga dili patas nga kasabutan sa 
ekonomiya, pamatigayon ug militar 
ug pinaagi sa armadong pagpanum- 
po sa estadong papet sa US. 

Nagkakusog ang singgit sa ka- 
tawhan nga tapuson ang MDT, VFA, 
EDCA ug lakip na ang Bilateral 
Defense Guidelines, napuluan sa 
mga dili patas nga kasabutang na- 
gahikot sa Pilipinas sa langyaw'ng 
palisiya ug mga gyera sa US. 

Kinahanglang padayon nga mo- 
sukol ang katawhang Pilipino, ilabina 
ang kabatan-onang Pilipino, alang sa 
tinuod nga kagawasan ug demokra- 
sya ug makigbisog aron tapuson ang 
semikolonyal nga kahimtang sa na- 
sud. Kinahanglang manglimbasog si- 
la sa dalan sa nasudnon-demokrati- 
kong pakigbisog nga gilatas na sa pi- 
la ka henerasyon sa mga Pilipino 
aron makab-ot ang walay hupay nga 
pangandoy sa katawhang 
alang sa nasudnon ug katilingba- 
nong paglingkawas. [e] 

Tago nga pasilidad militar sa US, 


ginatukod sa Ilocos Norte 


D ali-dali nga nagatukod ang mga sundalong Amerikano, kaabag ang Armed 
Forces of the Philippines (AFP), sa mga base militar niini sa Barangay Bo- 
bon, Burgos, Ilocos Norte. Ang maong lugar wala nahilakip sa mga lokasyon 
nga gianunsyo sa gobyernong Marcos kung asa magtukod og mga pasilidad ang 
US ilalom sa Enhanced Defense Cooperation Agreement (EDCA). 


Giangkon sa US ang 30 ektar- 
yang yuta kung asa gipwesto ang 40 
ka kanyong howitzer. Adunay mga 
gitukod nga bilding nga giangkon 
mismo sa mga sundalong Amerikano 
nga gamiton alang sa pagsubaybay 
sa lihok sa militar sa China. Nagatu- 
kod usab ang US og seawall nga sa- 
ma kalapad sa karsada isip portipi- 
kasyon sa ilang base. Aduna kini gi- 
tas-ong 800 metro, gibag-on nga 15 
metro ug pundasyong upat ka metro 
pataas ug walo ka metros pailalom. 

Daw mga hari ang mga sunda- 
long Amerikano sa lugar. Sukad 
Marso 15 hangtud 26, gipahigayon 
nila, kauban ang mga sundalong Pili- 
pino, ang pito ka adlaw nga simulati- 
on ug live-fire exercises sa lugar. 
Wala nakapangisda ang gagmay'ng 
mangingisda sa maong mga adlaw. 
Nagpadayag sila og kabalaka nga 
adunay mahitabong engkwentro sa 
mga pwersa sa US ug China. 

"Lisod ang kahimtang nato din- 
hi," pamahayag sa usa ka mangi- 
ngisda. "Unsaon na lang kung naa ta 
sa lawod dayon kalit nagbinuthanay 
ang ilang mga rocket?" Problema 
usab sa ila ang "seawall" nga gitu- 


kod tungod kay babag kini sa ilang 
paglusong ug pagkawas sa dagat. 

Sadihang naglunsad og military 
drills ang US sa San Joaquin, Sarrat, 
gi-apil-apil nila ang pipila ka sibilyan. 
"(Sa treyning), kami ang nagaalsa sa 
mga sundalong Amerikano nga ku- 
nuhay mga kaswalti sa gyera," say- 
say sa usa ka residenteng gipaapil sa 
pagbansay. "Buot ipasabot, kung ti- 
nuod na nga gyera, kami ang tig-alsa 
sa mga sundalong Amerikano nga 
makaswalti. Bug-at raba kaayo sila!" 

Ginapuna og ayo sa mga resi- 
dente ang aroganteng kinaiya sa 
mga Amerikanong sundalo. Gina- 
panghinambog nila sa masa nga ang 
mga pasilidad nga gipwesto sa gina- 
himong kampo militar aron panikti- 
kan ang lihok sa tropang Chinese ug 
ginapaabot nilang mga rocket. Gina- 
patan-aw pa nila sa masa gikan sa 
ilang mga kompyuter ang ilang mis- 
sile network nga nakapunting sa 
China. Dili malimod, kabahin ang 
Ilocos Norte sa opensibang estrate- 
hiyang "First Island Chain" sa US 
batok sa China. 

Kadungan niini, gipakusog sa 
papet nga Armed Forces of the Phi- 


Jr sa nasud. 


Marcos Jr, gigukod og protesta sa US 


MAGKASUNUD-SUNOD NGA PROTESTA ang gilunsad sa mga migran- 
teng Pilipino sa pagpanguna sa Bagong Alyansang Makabayan-USA sa 
Washington D.C., US aron batikuson ang pag-adto ni Ferdinand Marcos 


Niadtong Mayo 1, nagprotesta sila sa Lafayette Square kung asa 
naghisgot si Marcos Jr ug US President Joe Biden. Human niini, gigukod 
nila og protesta si Marcos sa Ritz-Carlton Hotel. 

Sa sunod nga adlaw, nagpiket sila sa US Naval Observatory kung asa 
nakighisgot si Marcos Jr kang US Vice President Kamala Harris. Pagka- 
gabii, gisulong nila ang panaghisgot ni Marcos Jr sa mga bilyonaryong 
negosyanteng Pilipino sa usa ka restawran. Giaresto sa maong paglihok 
ang upat ka aktibista. Subli silang nagprotesta niadtong Mayo 3. 

lippines ang presensya niini sa pro- 
binsya. Kauban sa usa ka kumpanya 
sa US Marines sa Barangay Bobon 
ang 4th Marine Brigade Landing 
Battalion (MBLB). Unang niabot ang 
maong batalyon sa Ilocos Norte isip 
tumatambong sa Balikatan nga gi- 
pahigayon sa lungsod sa Currimao 
niadtong Hunyo 2022. 

Sa taho sa mga residente, regu- 
lar nga nagarekorida ang mga 
pwersang Pilipino ug Amerikano sa 
haywey gikan Tarrag ug Balaoi sa 
Pagudpud hangtud Claveria, Caga- 
yan gamit ang duha ka siksbay. 
Adunay tag-usa nga iskwad sa US 
Marines nga naka-istasyon sa Ca- 
bungaan South sa Laoag ug sa 
Laoag Airport mismo. 

Aduna usay mga pwersa sa US 
Marines sa Currimao, sa lugar nga 
kanhing gipahigayunan og Balika- 
tan. Sa lungsod sa Sarat, gilusot sa 
US Marines ang ilang presensya sa 
pagpaka-aron ingnong nagatukod 
og usa ka health center. Tanan kini 
nga mga barangay ug lungsod anaa 
sa baybay nga nag-atubang sa 
South China Sea. 

Unsaman ang himuong pagpa- 
humot sa mga tropang Amerikano 
sa lugar, sayod ang mga residente 
sa apektadong mga barangay nga 
mahimong mas bulnerable ang na- 
sud sa hulga sa nagsingabot nga 
imperyalistang gubat. 

"Unsamang kalambuan nga gi- 
naingon nilang hatud anang mga 
tropang Amerikano, kung ang bugti 
man sab niini mao ang mas lisod 
nga kahimtang kung maggubat dinhi 
sa atong nasud, maayo pa nga wala 
na lang." Tubag kini sa mga resi- 
dente sa gipasigarbo sa mga tro- 
pang Amerikano nga ang mga mi- 
syon nila alang sa "paglambo sa ko- 
munidad." 

Sa tinuod, dako ang ilang kali- 
pay sadihang nakansela ang bahin 
sa Balikatan exercises nga gitak- 
dang ipahigayon unta sa Ilocos 
Norte niadtong Abril 24. [e] 

Grabe ka mahal, delikado ug dili 


istableng enerhiyang nukleyar 


(Gipitinantos ni Ferdinand Marcos Jr nga naengganyo niining "mamu- 
hunan" sa sektor sa enerhiya sa Pilipinas ang usa ka kumpanyang naga- 
mugna og gagmay nga plantang nukleyar gikan sa ulahing pagbisita niya sa 
US. Nagpadayag kuno og "interes" ang NuScale Power Corporation nga mag- 
pahigayon og pagtuon alang sa potensyal nga lugar alang sa mga small modu- 


lar reactor o SMR niini sa Pilipinas. 


Maggahin kuno og hangtud 57.5 
bilyon ang NuScale sa nasud aron 
magsuplay og hangtud 430 mega- 
watts sa tuig 2031. Gigamit ni 
Marcos ang dili istableng suplay sa 
kuryente sa lain-laing bahin sa na- 
sud aron engganyuhon ang mga Pili- 
pino sa sobra ka mahal, delikado ug 
wala pa nasulayan nga teknolohi- 
yang nukleyar. 

Unang nabalita ang planong 
pagtukod og gagmay nga plantang 
nukleyar human ang pagbisita ni US 
Vice Pres. Kamala Harris sa Pilipinas 
niadtong nilabay'ng tuig. Kabahin 
ang proyekto sa kasabutan ni 
Marcos ug Harris nga 123 Agree- 
ment aron makasulod ang Amerika- 
nong kumpanyang nukleyar sa Pilipi- 
nas. Usa sa mga target nga tukuran 
og lima ka SMR ang usa ka lungsod 
sa baybay sa Pangasinan nga nag-a- 
tubang sa South China Sea. 

Hugot nga gibatikos sa mga ma- 
kinasudnong kongresista ang maong 
mga kahiusahan. Matud nila, ang 
maong mga reaktor mahimo usab 


nga magprodyus o magsuplay og 
enerhiya sa mga armas nukleyar. 
Lapas kini sa gipirmahang mga ka- 
sabutan sa reaksyunaryong estado 
alang sa nuclear non-proliferation 
(pagbawal alang sa produksyon og 
mga armas nukleyar). 


Kinsa ug unsa ang NuScale Power 
Corp? 

Ang NuScale Power Corporation 
usa ka kumpanyang nagapalambo ug 
nagamanupaktura og mga SMR su- 
bay sa pagpanuki-duki sa mga syen- 
tista sa Oregon State University. Gi- 
nasubsidyuhan sa gobyerno sa US 
pareho ang pagpanuki-duki ug pro- 
duksyon sa NuScale. 

Ang SMR sa kumpanya gihulag- 
way sa Institute for Energy Econo- 
mics ang Financial Analysis, usa ka 
grupo sa pagpanuki-duki sa US, nga 
"grabe ka dugay (itukod), sobra ka 
mahal, grabe ka delikado ug dili si- 
gurado." Niadtong 2021, gibutyag 
sa publiko sa kumpanya nga ang ma- 
mugnang kuryente gikan sa network 


nga mga benepisyo ug alawans. 


Kabatan-onan supak sa pagtaas sa matrikula. Nagmartsa ang mga 
kabatan-onan ug estudyante gikan sa lain-laing unibersidad sa Metro 
Manila padulong sa CHED sa Quezon City niadtong Abril 28. Protesta 
kini sa hulga sa pagtaas sa matrikula, sa pagtugot sa CHED, sa daghan 
nga pribadong unibersidad sa nasud. 


Meralco, hakog sa tubo. Nagprotesta niadtong Mayo 5 ang mga kaba- 
bayen-an sa Meralco Business Center sa Kamuning para iprotesta ang 
mahal nga balayrunon sa kuryente nga ipatuman sa kumpanya. 


Kadaugan sa Globesco. Nakaangkon og dugang P45/adlaw kada tuig 
ang mga mamumuo sa Globesco sa Quezon City human ang ilang nego- 
sasyon niadtong Abril 18. Gawas niini, nakakuha usab sila og dugang 


sa mga SMR niini mokabat og 558 
per megawatt hour (MWh). Pag-a- 
bot og 2023, gibanabanang mokabat 
ang presyo niini sa 589/MWh tu- 
ngod sa nagkataas nga gasto sa 
konstruksyon. 

"Makakurat" ang presyong 589/ 
MWh sa produksyon sa enerhiyang 
nukleyar sa NuScale kumpara sa 
abereyds nga presyo sa produksyon 
sa enerhiya gikan sa adlaw ug ha- 
ngin (540/MWh ug 530/MWh niad- 
tong 2020). Pag-abot og 2030, gi- 
bana-banang anaa sa 520/MWh na 
lang ang produksyon gikan sa solar 
ug hangin samtang posibleng moa- 
bot og 5200/MWh ang gasto sa 
produksyon sa SMR niini. 

Ang mga SMR sa kumpanya wa- 
la pa natukod, napaganar o nasula- 
yan sa komersyal nga produksyon sa 
kuryente asaman sa kalibutan sukad 
nga gisugdan kining palambuon 
niadtong dekada 2000. Ang nag-u- 
nang konstruksyon sa unom nga 
SMR aron magprodyus og 10MWh 
matag usa gianunsyo niadto lang 
Mayo 2022 sa nasud sa Romania. Sa 
bana-bana sa NuScale mismo, ang 
pagtukod molungtad hangtud 54 ka 
bulan ayha kini mapahimuslan. 

Walay basehan ang ginaingon 
sa mga "eksperto" sa nukleyar sa 
Pilipinas nga "makainot" ang nasud 
sa SMR. Sa kasamtangan, nagkanti- 
dad og 55.3 bilyon hangtud $9.3 bil- 
yon ang konstruksyon sa 8-12 SMR 
nga makaprodyus og kuryenteng 
462 megawatt. 

Wala usab sa posisyon ang 
NuScale ug kinsaman nga moingon 
nga mahimong paigo ug produktibo 
ang mga SMR niini sa simpleng hi- 
nungdan nga wala pay nagatunhay 
nga maong operasyon. 

Sukwahi ang ginaingong "mas 
limpyo" ang mga SMR kumpara sa 
dagkong plantang nukleyar. Sa usa 
ka pagtuon sa Stanford University 
niadtong 2022 nga "mas dako ang 
bolyum sa hugaw sa nukleyar" nga 
ginapagawas sa mga SMR. [e] 

Makatarunganong dugang-suhol, 
panawagan sa mga mamumuo sa Mayo 1 


Jee ka mamumuo sa nag-unang mga syudad sa Pilipinas ang nag- 
martsa niadtong Mayo 1, Internasyunal nga Adlaw sa Pamuo, aron ipa- 
nawagan ang makatarunganong pagdugang sa suhulan ug seguridad sa tra- 
baho. Gibatikos nila si Ferdinand Marcos Jr sa pakitang-tawo niyang mga la- 


kang ug kawalay-tubag sa yangongo sa mga mamumuo. 


Sa Metro Manila, 10,000 ka 
mamumuo ilalom sa All Philippine 
Trade Unions ang nagmartsa gikan 
España ngadto Mendiola Bridge sa 
Manila. Gilangkuban ang APTU sa 
Bukluran ng Manggagawang Pilipino 
(BMP), Kilusang Mayo Uno (KMU), 
Nagkaisa! Labor Coalition, Trade 
Union Congress of the Philippines 
(TUCP), ug uban pang mga grupong 
mamumuo. Nagtambong sa martsa 
ang mga mag-uuma, mga propesyu- 
nal, kabatan-onan ug uban pang 
demokratikong sektor. 

Human ang paglihok sa Mendio- 
la, niadto ang KMU ug Bagong Al- 
yansang Makabayan sa embahada 
sa US aron kundenahon ang pada- 
yon nga paglapas sa katungod-tawo 
nga gipagrabe sa ayudang militar sa 
US. Gikundena nila ang pagluhud- 
luhod ni Marcos sa US ug nanawa- 
gan sa pagbasura sa mga dili patas 
nga tratadong militar. 

Sa Laguna, mokabat og 3,000 
ka mamumuo, kabatan-onan, ta- 
wong-simbahan ug uban pa ang 


nagtigom sa Calamba 
Crossing. Aduna usay 
programa sulod sa 


University of the Philippi- 
nes-Los Baños. 
Sa Cebu City, gisau- 
log sa mga mamumuong 
Sugbuhanon ang Adlaw 
sa Pamuo sa usa ka 
martsa sa Osmeña 
Blvd. Sa Davao City, 
400 ka membro sa 
KMU-Southern Min- 
danao Region ug 
uban pang makina- 
sudnong organisa- 
syon ang nagtigom 
alang sa pagsaulog 
sa Mayo Uno. Pama- 

hayag nila, layo kaayo nga dili ma- 
kaigo ang P428 hangtud P443 nga 
minimum nga suhol sa rehiyon aron 
tubagon ang batakang pangina- 
hanglan sa usa ka pamilya. 

Sa Albay, nagtigom ang mga 
mamumuo sa Legazpi City sa pag- 
panguna sa May One Committe 
Bicol. Nisalmot sa rali ang mga 
drayber gikan sa No to Jeepney 
Phaseout Alliance nga nagpahiga- 
yon og karaban gikan Busay, Dara- 
ga. 

Sa Baguio City, nagtigom sa 
Igorot Park ang mga membro sa 
KMU-Baguio ug uban pa taliwala sa 
katugnaw ug sa ulan. Matud nila, 
ang suhol sa mamumuo sa Cordille- 
ra nga P400 dili makaapas sa naga- 
taas nga presyo sa palaliton. 

Sa Bacolod City, gipasiugdahan 
sa United Labor Alliance Negros (U- 
LAN) ang paglihok alang sa katu- 
ngod ug nasudnong minimum nga 
suhol nga P750. Ayha nakaabot ang 
delegasyon nga gikan sa Kabanka- 
lan City ug South Negros, giharang 


kini sa mga pulis duol sa Lorenzo 
Zayco District Hospital. 

Sa Cagayan de Oro, giharang 
usab sa mga pulis ang 70 ka 
membro sa KMU nga nagmotorsiklo 
sa Barangay Bugo nga padulong sa 
sentro sa syudad aron mosalmot sa 
rali. Matud sa pulis, naggikan sa 
nasudnong panguluhan ang mando 
nga "i-monitor" ang lihok sa mga 
militanteng organisasyon sa mamu- 
muo sa tibuok nasud. 

Samtang, gikundena sa APTU 
ang arbitraryong pagtukod ni 
Marcos og usa ka komite alang sa 
koordinasyon ug pagdumala sa 
pagresolba sa mga kaso sa pamuo 
sa nasud pinaagi sa Executive Or- 
der (EO) 23. 

Layo nga dili makabuhi ang ka- 
samtangang minimum nga suhol tu- 
ngod kay mas ubos kini sa opisyal 
nga "poverty threshold" o basehan 
sa kapobrehon nga gitakda sa reak- 
syunaryong estado, matud sa pag- 
tuon sa Ibon Foundation. 

Ubos nga gitakda sa Philippine 
Statistics Authority, ang poverty 
threshold alang sa usa ka pamilya 
nga P12,030 matag bulan o P79 
matag adlaw kada tawo. Mas ubos 
pa dinhi ang abereyds nga minimum 
nga suhol sa tibuok nasud nga naa 
lang sa P8,902 matag 
bulan. Layo kaayo kini 
(63% nga mas ubos) 
sa abereyds nga ma- 
kabuhi nga suhol nga 
P23,787 matag bulan. 

Mas ubos pa ang 
minimum nga suhol sa 
mamumuong pangu- 
ma. Matud sa esta- 
distika sa estado, 
anaa sa P331 matag 
adlaw lang ang abe- 
reyds nga ginadawat 
nga suhol sa mga ma- 
KN mumuo sa mga plan- 
= tasyon, tubuhan ug 
uban pang empresang 
á pang-agrikultura. E 

Mga pagsaulog sa ika-50 nga anibersaryo 
sa NDFP, gilunsad 


G ilunsad sa mga demokratiko ug rebo- 
lusyonaryong organisasyong masa 
ang mga pagsaulog ug pagtigom sa tibuok 
nasud ug bisan sa gawas sa nasud aron 
saulugon ang ika-50 nga anibersaryo sa 
National Democratic Front of the Philippi- 
nes (NDFP) niadtong Abril 24. Kadungan 
niini, giparangalan sa mga grupo ang mga 


martir sa rebolusyong Pilipino kalambigit _ 


sa Semana sa Pagdumdom ug Pagpara- 
ngal sa Mga Bayani ug Martir sa Kataw- 
hang Pilipino sukad Abril 17 hangtud 24, 


nga tinuig nang ginapahigayon. 


Parangal ilang Ka Laan 
ug Ka Bagong-tao 

Gipahigayon sa mga yunit sa Ba- 
gong Hukbong Bayan (BHB) ang hi- 
lom nga 21-gun salute, subay sa 
mando sa Komite Sentral sa Partido 
Komunista ng Pilipinas ug Nasud- 
nong Kumand sa Operasyon sa BHB, 
isip parangal ug aron hatagan og 
pag-ila silang Benito Tiamzon (Ka 
Laan), namatay nga Pangulo sa Ko- 
miteng Tigpatuman sa Komite 
Sentral, ug Wilma Austria-Tiamzon 
(Ka Bagong-tao), Kinatibuk-ang Kali- 
him sa Partido. 

Gibasa ug gitun-an sa mga Pu- 
lang kumander ug manggugubat ang 
pamahayag sa parangal alang nilang 
Ka Laan ug Ka Bagong-tao nga gipa- 
gawas sa Kawanihan sa Pulitika sa 
Komite Sentral. Gitun-an sa parangal 
ang rebolusyonaryong baruganan sa 
magtiayong Tiamzon, ilang mga tam- 
po ug ang ilang bantugang pagpa- 
ngulo sa Partido sa nilabay'ng mga 
dekada. 

Sa pasiunang taho nga nadawat. 
sa Ang Bayan, nakalunsad og 21-gun 
salute ang mga yunit sa BHB sa 
Central Luzon, Southern Tagalog, sa 
Bicol, Panay, Negros, North Central 
Mindanao ug Northeastern Minda- 
nao. 

Giparangalan usab sa mga alya- 
dong organisasyon sa NDFP silang 
Ka Laan ug Ka Bagong-tao. Nagpa- 
gawas og pahayag ang mga balangay 
sa Makabayang Kilusan ng Bagong 

Kababaihan, Cordillera People's De- 
mocratic Front, Pambansang Katipu- 
nan ng mga Magbubukid, Liga ng Ag- 
ham para sa Bayan, Pambansang Sa- 
mahan ng Makabayang Tsuper, Kati- 
punan ng mga Samahang Manggaga- 
wa, Compatriots, Kabataang Maka- 
bayan, Christians for National Libe- 
ration ug uban pang organisasyon. 

Nagpahisubo ug nagpadangat og 
pagsaludo ang lain-laing organisa- 
syon ug partido gikan sa Ireland, 
China, Turkey, Palestine, Paris, 
Rojava, Germany, Switzerland ug 
uban pang mga lugar. Ang pipila sa 
ila nagpahigayon usab og mga tigom 
aron parangalan silang Ka Laan ug 
Ka Bagong-tao. 

Niadtong Abril 24, gilunsad sa 
mga nasudnon-demokratikong orga- 
nisasyon ilalom sa Bagong Alyansang 
Makabayan ang usa ka programa nga 
nagsaludo ilang Ka Laan ug Ka Ba- 
gong-tao ug tanang mga martir sa 
rebolusyong Pilipino sa nilabay'ng li- 
ma ka dekada. Mokabat sa 1,200 ang 
nitambong sa programang gilunsad 
sulod sa University of the Philippi- 
nes-Diliman sa Quezon City. 


Ubang tigum ug aktibidad 

Dugang sa mga tigum sa masa ug 
sa hukbo sa katawhan sa mga nata- 
rang gerilya, ug mga tagong aktibi- 
dad sa mga myembro sa rebolusyo- 
naryong organisasyong msasa sa Pi- 
lipinas, gilunsad usan ang duha ka 
adlaw nga aktibidad sa NDFP sa Kur- 


dish Democratic People's Center sa 
The Hague, Netherlands gikan Abril 
22 hangtud 23. 

Sa maong tigum, naghatag og 
pamahayag si NDFP Peace Negotia- 
ting Panel Interim Chairperson Julie 
de Lima. Gisaysay niya ang pag-as- 
dang sa NDFP gikan sa pagkatukod 
niini pipila ka bulan human ang dek- 
larasyon ug pagpahamtang sa bala- 
od militar sa Pilipinas. Mitambong sa 
mong programa ang mga higala sa 
rebolusyong Pilipino gikan sa The 
Netherlands, Belgium, Germany, 
Norway, Spain, France Kurdistan, 
Turkey, Palestine, China, the US, 
Canada, Asia-Pacific, Korea, New 
Zealand, Colombia ug Eritrea. 

Nagtigum usab ang adunay 80 
ka migranteng myembro sa NDFP- 
Australia ug mga nakig-usang orga- 
nisasyon aron isaulog ang bulawa- 
nong anibersaryo. 

Samtang, naglusad og lightning 
rally sa EDSA sa Cubao, Quezon City 
ang gibana-banang 300 myembro sa 
NDFP isip pagsaulog sa ika-50 ani- 
bersaryo sa NDFP niadtong Abril 17. 
Gilunsad sa mga grupo ang ilang 
programa alas-8 ng buntag sa Cubao 
Rotonda. 

Kaylap nga gilunsad sa mga 
tsapter ug alyadong organisasyon sa 
NDFP ang mga operasyong-pinta ug 
operasyong-dikit sa daghang bahin 
sa nasud aron isauglog ang bulawa- 
nong anibersaryo ng NDFP at ang 
12-puntong programa niini. [0] 

Pagsaludo sa milisyang bayan sa Camarines Norte 


U sa ka yunit sa milisyang bayan ubos sa Bagong Hukbong Bayan-Camarines 
Norte (Armando Catapia Command) ang nagpahigayon og 21-gun salute 
isip pagsaludo nilang kaubang Benito Tiamzon ug Wilma Austria nga gidungan 
sa pagsaulog sa ika-50 nga anibersaryo sa National Democratic Front of the 


Philippines (NDFP). 


Sa pagpanguna sa sanga sa lo- 
kalidad ug komand sa MB, giandam 
ang mga panginahanglanon para sa 
parangal, lakip ang benyu ug imbita- 
syon sa masa sa lugar. 

Taliwala sa daghang trabaho sa 
gimbuhatong produksyon, gigahin sa 
mga yunit sa Partido sa lokalidad ug 
mga myembro sa organisasyong ma- 
sa ang duha ka adlaw aron hatagan 


og pinakataas nga pagsaludo ang 
mga bantugang lider ug bayani sa 
rebolusyong Pilipino. 

Nabahin sa duha ka hugna ang 
lokal nga pagdumdom. Sa unang ba- 
hin, gipahigayon ang 21-gun salute 
para sa magtiayong Tiamzon ug uban 
pang martir sa rebolusyon ug ang 
paghisgot sa parangal nga gipaga- 
was sa Kawanihang Pampulitika sa 


Komite Sentral. Sa ikaduhang bahin, 
naghatag og mensahe ang lokal nga 
mga organisasyong masa ug gilatag 
ang ilang mga hagit ug tahas. 

Ang han-ay sa milisyang bayan 
sa probinsya sa giya sa mga sanga sa 
Partido sa lokalidad kanunay andam 
ug taas ang kadasig sa pagsukol aron 
motabang sa BHB sa pagpukan sa 
berdugong militar ug pulis. Gilangku- 
ban ang MB sa ordinaryong mga 
mag-uuma nga nagdesisyong mogu- 
nit og armas aron panalipdan ang 
ilang panginabuhian ug katungod ba- 
tok sa mga mapahimuslanon ug nag- 
hari nga hut-ong sa katilingban. D2 


Kumperensya sa NDF-Ilocos, gipahigayon 


ŞS: pagpanguna sa Partido Komunista ng Pilipinas, nagtapok ang mga 
membro sa Pambansang Katipunan ng mga Magbubukid ug Christians 
for National Liberation sa Ilocos aron saulogon ang ika-50 nga anibersaryo 
sa NDFP niadtong Abril 24. Giparangalan nila silang Ka Laan ug Ka Bagong- 
tao ug nagpahigayon og kumperensya aron iasdang ang anti-imperyalista, 
anti-pyudal ug anti-pasistang pakigbisog sa masang Ilokano. 


Kadungan sa pagdumdum, gi- 
pahigayon ang usa ka kumperensya 
sa rebolusyonaryong mga mag-uu- 
ma, mangingisda, nasudnong mi- 
norya ug tawong-simbahan aron 
pabahandianon ug tibuukon ang 
mga katilingbanong pakisusi ug 
pagtuki sa hut-ong sa kasamta- 
ngang kahimtang sa ekonomiya ug 
pulitika sa Ilocos. 

Nag-una nga gipunting ang 
pagdaghan ug pagpalapad sa mga 
proyekto alang sa renewable 
energy ilabina sa Ilocos Norte nga 
moresulta sa malukpanong pagpa- 
ngawat sa mga umahan sa mga 
mag-uuma ug yutang kabilin sa tri- 
bung Yapayao, Isnag, Balangon ug 
Kankanaey. Kalambigit niini nga 
proyekto ang malukpanong pagka- 
daot sa kalasangan nga nagaresul- 
ta sa mga landslide. Giilog usab la- 
kip ang mga pangisdaan sa gag- 
mayng mangisdaay sa plano nga 
magtukod og offshore windmills. 

Gipunting sa kumperensya isip 

hisgutanan sa rehiyon ang pagdag- 
sa ug deployment sa mga tropa sa 
US Marines ug Philippine Marines 
sa lain-laing lungsod sa Ilocos Nor- 
te ilabina sa komunidad nga lakip 
sa baybayon sa South China Sea. 
Kini usab nga mga lugar ang target 
nga tukuran ug ekspanan sa solar 
ug wind power plants. 

Naghiusa ang kumperensya nga 
pasubsubon ug iasdang ang masang 
pakigbisog sa Ilocos aron panalip- 
dan ang soberanya ug seguridad sa 
Pilipinas batok sa ginasulsol nga 
gubat sa US batok sa China. Nag- 
desisyon usab kini nga iasdang ang 
pakigbisog para sa kaugalingong 
paghukom sa nasudnong minorya 
ug mag-uumang Ilokano batok sa 
pagpangawkaw sa ilahang umahan 
ug yutang kabilin sa mga lang- 
yawng kapitalistang kumpanya nga 
kakunsabo ang reheming Marcos. 
Panumpa nilang pakusgon ang pag- 
sukol sa militarisasyon ug paglapas 
sa katungod-tawo. 


Tropa sa 4th IB, giambus sa 
BHB sa Occidental Mindoro 


GIAMBUS SA BAGONG Hukbong 
Bayan (BHB)- Mindoro ang 4th IB 
sa Lipitan, Barangay Monteclaro, 
San Jose, Occidental Mindoro niad- 
tong Abril 25. Usa sa ilaha ang na- 
patay. Nakumpiska sa iya ang usa 
ka kalibre .45 pistola nga adunay 
duha ka magasin ug selpon. 

Lambigit ang tulo sa mga ope- 
rasyong paniktik sa AFP ug pugos 
nga pagrekrut sa CAFGU sa mga 
Hanunuo ug Buhid sa lungsod sa 
Rizal ug San Jose. 

Sukwahi sa bakak nga gipaga- 
was sa 4th IB nga gidamay sa BHB 
ang mga sibilyan, gisiguro sa mga 
Pulang manggugubat nga dili mapa- 
sakitan ang upat ka sibilyan nga 
kauban sa tulo ka mga sundalo. 

Sa Bulacan, duha ka sundalo sa 
70th IB ang napatay sa usa ka 
engkwentro sa yunit sa BHB-Bu- 
lacan sa Sityo Balagbag Araw, Ba- 
rangay San Isidro, San Jose del 
Monte niadtong Abril 28 sa buntag. 
Ang 70th IB matinud-anon nga pro- 
tektor sa interes sa nagharing hut- 
ong nga sila Villar, Robes ug Arane- 
ta. Nalambigit sila sa pagpanghasi 
sa masang mag-uuma sa kampan- 
yang pagpangawkaw sa yuta sa pa- 
milyang Araneta sa halos 700 ka 
ektaryang yuta sa maong lugar. 


nusono PAGKASULTI 


90 adlaw 


gipalanat nga pwersahang SIM Card 


[0] subscriber ang dili pa rehistrado 
Nong niadtong Abril 26 


186 


grupo ang nagpetisyon aron 
ipagawas sa Indonesia si Mary 
Jane Veloso, biktima sa human 
trafficking, sa okasyon sa 
Adlaw sa Pagpalingkawas sa 
Kababayen-an niadtong Abril 16 


1 batang agila ang nakit-an sa kabukiran 
sa Bukidnon niadtong Abril 26. 


Matud sa mga eksperto, 


EN kinahanglan sa mga agila 
€ N og 4,000 hangtud 11,000 
A À ektarya nga dili 
madisturbong kalasangan 
Lian. N aron luwas nga mabuhi. 


Tinubdan: Philippine Eagle Foundation 


Cope 
Thunder 


war games pangkahanginan 
Pa sa US sa Pilipinas nga 
Pa gisugdan 2 ka adlaw 
human ang Balikatan 2023. 
YA Ulahing adunay susamang 
7, LA pagpapakitang-gilas sa 
DIN kahanginan niadtong 1990. 

ulahi nga mas ubos ang 


registration, human halos 6096 sa mga tinuod nga suhol sa NCR 


kumpara sa bili niini 
niadtong Marso 


Tinubdan: Ibon Foundation 


Era! 


bata sa tibuok kalibutan ang 
wala nabakunahan niadtong 
panahon sa pandemya. 
Gikabalak-ang adunay 
mahitabong pandemya sa 
polyo, tipdas ug uban pang 
sakit sa mosunod nga tuig 


Tinubdan: Unicef 


P375.71 bilyon 


ang gibayad sa rehimeng Marcos Jr alang 
sa utang niadtong Pebrero, 10 ka pilo nga 
mas dako kaysa P30.42 bilyon nga giba 

yad niadtong Pebrero 2022. 

sa katawhang Pilipino ang 
walay sistema sa tubig sulod 
sa ilang mga balay 


Tinubdan: Social Weather Station 

Hugaw nga taktika sa AFP 


sa pagdagit ug tinuyong pagpatay 


S unod-sunod nga kaso sa pagdesaparesido (pugos nga pagkawala) sa mga 
sibilyan, aktibista, ug rebolusyonaryo ang nataho sa nilabay'ng semana sa 
tibuok nasud. Dili moubos sa walo ang gidagit sa mga pwersa sa Armed Foces 
of the Philippines (AFP) samtang tulo ang tinuyong gipatay. Ang mga biktima 
sa pagpatay gipagawas nga napatay sa mga "engkwentro" tali sa AFP ug Ba- 


gong Hukbong Bayan (BHB). 


Ang maong mga kaso grabeng 
paglapas sa internasyunal nga maki- 
tawhanong balaod ug sa Compre- 
hensive Agreement on Respect for 
Human Rights and International Hu- 
manitarian Law (CARHRIHL). 


Kabangis-militar sa Negros 

Tinuyong gipatay sa 94th IB ang 
konsultant sa National Democratic 
Front of the Philippines (NDFP) sa 
Negros nga si Rogelio Posadas ug gi- 
lapag ang iyang patay'ng lawas sa 
Barangay Santol, Binalbagan, Neg- 
ros Occidental niadtong Abril 20. Gi- 
pagawas nga napatay siya sa serye 
sa mga pekeng engkwentro. 

Gidagit si Posadas sa militar 
niadtong gabii sa Abril 19 samtang 
nagbyahe sa Aranada-La Castellana 
Road sa lungsod sa Hinigaran. Kau- 
ban niyang gidisaperesido si 
Lyngrace Martullinas ug ang duha ka 
sibilyang drayber nga giarkila nilang 
motor nga silang Renren delos San- 
tos ug Renald Mialen. Wala pa gipa- 
lutaw ang tulo hangtud sa kasamta- 
ngan. 


Niadtong Abril 28, tinuyo /7 


usab nga gipatay sa 62nd IB 
ang masakiton nga Pulang 
manggugubat nga si 
Anthony Curson (Ka Mi- 
guel), 22 anyos, sa Sityo 
Malatanglad, Barangay 
Budlasan, Canlaon City. 
Si Curson adunay sakit 
sa kidney ug walay kata- 
kus nga “makig-away 
niadto nga panahon. 
Dihang nadakpan, 
gidala si Curson sa ba- 
lay sa mag-uumang si 
Leonido Montero ug did- 
to grabe nga gipaantos 

ayha gipatay. Human niini, si Monte- 
ro gipailalom sa tortyur, giaresto ug 
gipriso sa tinumu-tumong mga kaso. 

Niadtong Mayo 3, usa ka mag- 
uuma ang gidakop sa 94th IB gikan 
sa iyang balay sa Sityo Paloypoy, 
Barangay Buenavista sa Himamaylan 
City ug gigapos, giinteroga ug gipa- 
tay. Giila ang biktima nga si Crispin 
Tingal Jr. 

Wala pa nakuntento, gigukod 
usab sa mga sundalo ang anak sa 
biktima ug gipusil. Nakaikyas siya ug 
nakalikay sa pagpaulan og bala sa 
mga berdugo. Tungod niini, dili mou- 
bos sa walo ka pamilya ang napugos 
og bakwit. 

Samtang, nanawagan og husti- 
sya ang grupong BPO Industry 
Employees Network (BIEN) Philip- 
pines sa pagpatay sa unyonista ug 
myembro niini nga si Alex Dolorosa 
sa Bacolod City. Nakit-an ang iyang 
patay'ng lawas sa Villa Sto. Rosa- 
rio, Barangay Alijis niadtong Abril 
24. Katapusang nakit-ang buhi si 
Dolorosa niadtong gabii sa Abril 

23, 

Nagsilbi nga paralegal ug 
organisador sa BIEN si 
Dolorosa. Ayha siya 
gipatay,  gipaila- 


lom siya sa sarbeylans sa mga ahen- 
te sa estado. 


Uban pang kaso sa pagdagit 

Gidagit sa mga sundalo sa 4th 
IB ang duha ka tigpanalipod sa ka- 
tungod sa katutubo sa Sityo Buol, 
Barangay Santa Teresita, Mansalay, 
Oriental Mindoro niadtong Abril 24. 
Ang duha, nga giila nga silang Mary 
Joyce Lizada ug Arnulfo "Ompong" 
Aumentado, mga membro sa Bigkis 
at Lakas ng mga Katutubo sa Timog 
Katagalugan (BALATIK). 

Gipalugwa sila sa militar niad- 
tong Abril 26 sa usa ka pasundayag 
nga engkwentro isip mga "samaron 
nga naaresto." Gibalhog sila karon 
sa kampo sa 2nd ID sa Camp Ca- 
pinpin sa Tanay, Rizal ug gihikawan 
sa katungod nga mabisita ug mais- 
torya sa mga pamilya ug abogado. 

Gidagit ug wala pa gihapon gi- 
palutaw sa mga pwersa sa estado 
si Dexter Capuyan, usa ka Bontoc- 
Ibaloi-Kankanaey nga gikan sa La 
Trinidad, Benguet ug Gene Roz Ja- 
mil De Jesus, usa ka tigpanalipod 
sa katungod sa mga katutubo. Ma- 
tud sa mga grupo sa katungod-ta- 
wo, ang duha katapusan nga na- 
kontak niadtong gabii sa Abril 28 
samtang naa sa Taytay, Rizal aron 
magpa-tsekap sa ospital si Capu- 
yan. 

Grabe ang kabalaka sa mga ka- 
pamilya sa kahimtang ug kaluwasan 
sa duha tungod kay si Capuyan gia- 
kusahan sa AFP nga lider kuno sa 

BHB sa rehiyong Ilocos-Cordillera 
ug gipatungan og 1,850,000.00 
alang sa iyang pagkadakop. Ga- 
was niini, gilambigit usab si Capu- 
yan sa mga kaso sa pagpatay, 
pakyas nga pagpatay ug 
sulay nga pagpatay 
sa mga sundalo 
sa AFP niadtong 
Pebrero 2015 sa 
Barangay Na- 
mitpit, Quirino, 
Ilocos Sur. Œ 

Batangas-Mindoro "super bridge," kontra- 
katawhan ug magun-ubon sa kinaiyahan 


Po ang pag-antos sa mga Mindorefio ug katawhan sa mga kasikbit 
nga isla sa Mindoro tungod sa pagkaguba sa kadagatan ug ilang pangina- 
buhian bunga sa pag-agas sa lana gikan sa nalunod nga barkong MT Princess 
Empress. Dugang pa ang grabeng brownout nga dugay na nilang giantus tu- 
ngod sa kapalpak sa Department of Energy ug lokal nga kooperatiba sa kur- 


yente. 


Imbes nga hatagan sa igong ba- 
yad-kadaot ang apektadong kataw- 
han, usa ka magun-ubon sa kinaiya- 
han nga proyekto ang gisugyot ka- 
ron sa rehimeng Marcos Jr, kakun- 
sabo ang dakong burgesya kumpra- 
dor nga si Ramon Ang. Usa si Ang ug 
iyang mga kumpanya sa nagsuporta 
sa serbisyo sa dili pasado nga mga 
barko sa RDC Reied Marine 
Services, ang kumpanyang nanag-i- 
ya sa MT Princess Empress. Si Ang 
ang nisalo sa mga kumpanya ni Edu- 
ardo Cojuangco Jr, ang pinakada- 
kong kroni sa amahan sa kasamta- 
ngang presidente ug kanhing dikta- 
dor nga si Ferdinand Marcos Sr. 

Aron tabunan ang tulubagon, 
gibuhi ni Ang ang proyektong Bata- 
ngas-Mindoro "super bridge" nga 
ginapugos niining "tubag" sa kapob- 
rehon sa mga Mindorefio. Pugos ni- 
yang ginapagawas, kakoro ni Ferdi- 
nand Marcos Jr, nga ihatod sa tulay 


My 

ang "pag-abante ug paglambo" dili 
lang sa Oriental Mindoro kundili sa 
tibuok rehiyon sa Mimaropa (Mindo- 
ro, Marinduque, Romblon, Palawan.) 
Ang  magun-ubong proyekto 
unang gisugyot niadto pang 2011. 


Pagpangguba sa panginabuhian 
ug kinaiyahan 

Ang Batangas-Mindoro "super 
bridge" mao ang tulay nga dunay gi- 
tas-ong 15 kilometro nga magsum- 
pay sa isla sa Mindoro sa isla sa 
Luzon sa tampi sa Batangas. Matud 
sa sugyot, magsugod kini sa Bara- 
ngay Ilijan sa Batangas City, moagi 
sa Isla Verde ug mosumpay sa Ba- 
rangay Sinandigan sa Puerto Galera. 
Sa gipublikong detalye sa proyekto, 
moabot sa 300 metro paubos sa da- 
gat ang "deepest point" niini. Ginai- 
ngong kayahon niini ang kusog sa 
hangin nga 354 kph. (Buot pasabot, 
maguba kini kung moagi ang sama 
kakusog sa bagyong Yolanda niad- 
tong 2013 nga dunay dala nga ha- 
ngin nga moabot og 378 kph.) 

Sa pinakabag-ong pagbana-ba- 
na nga gihatag ni Ang, kayahon nga 
itukod ang tulay sulod sa lima ka 
tuig sa bili nga P18 bilyon. Ginapasi- 
garbo kini isip nag-unang "floating 
bridge" sa Pilipinas ug pinakata- 
as sa Asia. Ang maong di- 

sensyo sa tulay kasa- 
garan nga tempo- 


raryo ug alang 
lang sa mubo nga 
distansya. 


Motabok ang 
tulay sa protekta- 
dong Verde Island 
Passage (VIP), 
ang giilang 
"sentro sa sentro 


sa marine biodiversity" sa tibuok 
kalibutan. Langkob sa VIP ang 1.14 
milyon ektaryang kadagatan nga gi- 
napalibutan sa mga probinsya sa 
Batangas, Oriental Mindoro, Occi- 
dental Mindoro, Marinduque ug 
Romblon. Makita dinhi ang pinaka- 
daghang ihap sa klase sa shorefish 
sa tibuok kalibutan. Sa kasamta- 
ngan, aduna nay nadokumento nga 
1,736 marine species sa lugar, lakip 
ang pipila ka klase nga hapit na ma- 
wala. Mahinungdanong lugar kini 
alang sa mga syentista ug tigpanu- 
ki-duki. 

Mas mahinungdanon, ang ba- 
handianon-sa-rekursong VIP mao 
ang pangisdaanan sa gatusan ka 
mangingisda. Nagsandig ang pangi- 
nabuhian sa gibana-banang duha ka 
milyong tawo sa lima ka probinsya 
sa VIP. 

Niadtong 2018, naggambalay og 
petisyon ang mga lokal nga gobyer- 
no sa Batangas ug mga probinsya sa 
Mindoro aron ipadeklarang World 
Heritage Site sa United Nations 
Educational, Scientific and Cultural 
Organization ang VIP. Apan sa ka- 
ron, todo-todo ang pakig-areglo sa 
lokal nga gobyerno sa Mindoro kang 
Ang aron buhion ang proyekto. 

Dugang sa oil spill ug Batangas- 
Mindoro super bridge, lambigit usab 
si Ang sa uban pang magun-ubong 
proyekto sa VIP. Niadtong 2021, la- 
kip ang iyang mga kumpanya sa 
nagduso aron minahon ang liquid 
natural gas sa lugar. Kasumpay niini 
ang pagtukod og 27 bag-ong planta 
ug pito ka LNG terminal sa mga ko- 
munidad sa baybay sa Batangas. 

Gawas sa pagguba sa VIP, ilado 
usab si Ang sa pagguba sa mga ka- 
bakhawan ug pagpalayas sa mga 
mangingisda sa Bulacan sa ginapa- 
higayong pagtukod og multi-bilyong 
proyektong Aerotropolis. Usa pa ka 
magun-ubon niyang proyekto ang 
Pasig River Expressway nga hugot 
nga gibabagan sa mga residente sa 
syudad. [e] 

